Априлски рат и окупација Краљевине Југославије, 1941. године су га затекли у родном месту. Ту се повезао са члановима Комунистичке партије и активно учествовао у организовању оружаног устанка. Почетком јула ступио је у Моравичку чету Ужичког партизанског одреда „Димитрије Туцовић“. Пошто се као храбар и одлучан борац истицао у првим акцијама, 1. септембра 1941. је примљен у чланство Комунистичке партије Југославије (КПЈ), а убрзо потом је постављен и за командира чете.